Cunoscută pentru rolurile sale în diverse telenovele românești, Diana Dumitrescu a dezvăluit de curând că nu exclude posibilitatea de a-și mări familia.
În vârstă de 40, actrița a fost mai sinceră ca niciodată și a recunoscut că își dorește un frățior sau o surioară pentru băiețelul ei, Carol.
După divorțul de Ducu Ion, Diana Dumitrescu și-a găsit fericirea în brațele lui Alin Boroi, bărbatul alături de care are un băiețel. Vedeta și-a intrat foarte repede în rolul de mamă, iar de când s-a retras din luminile reflectoarelor ea se ocupă în mod constant de Carol.
În cadrul unui interviu, aceasta a mărturisit vedeta vrea să aibă și al doilea copil, însă consideră că are o vârstă prea înaintată pentru asta. Chiar și așa, actrița susține că lasă totul în voia lui Dumnezeu.
"Da, mă gândesc! Uite, sora mea a născut de curând, evident că vorbim foarte des și văd bebelușul doar prin telefon, trebuie să ajung… Mi se face dor, dar Doamne ajută, eu știu? Ce o fi, o fi! Sunt cam bătrânică pentru un al doilea copil", a declarat Diana Dumitrescu, notează spynews.ro.
Diana Dumitrescu și Alin Boroi s-au întâlnit pentru prima dată într-un club de noapte, prin intermediul prietenului lor comun, Augustin Viziru. Ceea ce a început ca o simplă cunoștință s-a transformat ulterior într-o poveste de dragoste puternică.
"De oricât de multe probleme ne-am lovi eu și Alin de neînțelegeri, de certuri sau ne-am jigni sau alte lucruri, noi doi suntem făcuți unul pentru celălalt și i-am spus că prin toate încercările prin care a trecut relația noastră timp de nouă ani nu mai scapă de mine
Este pe viață! Adică cum, necum, cu suferințe, cu lacrimi, vom trece peste toate dar vom rămâne împreună până la adânci bătrâneți. I-am zis că eu vreau să mor prima că nu pot să trăiesc fără el. Este foarte simplu! Eu nu pot să îmi imaginez nici măcar o secundă viața fără el și spun asta în condițiile în care noi doi suntem certați de vreo două zile.
Eu nu pot să văd viața mea fără acest bărbat lângă mine. Eu fără el să vorbesc la telefon de patru – cinci ori pe zi, să îl sun și să îl întreb ce face și unde este sau să mă sune să mă întrebe dacă sunt bine și să îmi trimită mesaje. Eu nu îmi văd viața fără el și nu văd alt bărbat în locul lui. Eu pe el îl vreau, așa cum este el cu bune și cu rele ale lui pe care eu le-am învățat și cu care sunt obișnuită, eu nu mai văd altfel viața", a spus aceasta în cadrul podcastului "TeAscult", moderat Ilinca Vandici, potrivit click.ro.